BASES XERAIS E ESPECÍFICAS REGULADORAS DA CONVOCATORIA DO PROCESO SELECTIVO PARA CUBRIR UNHA PRAZA VACANTE DE SARXENTO DE EXTINCIÓN DE INCENDIOS
ADMINISTRACIÓN LOCAL — Municipal — Pontevedra (Persoal, oposicións, 28/12/2018)

1.- O concelleiro de goberno responsable da Área de Persoal, Réxime Interior e Patrimonio convocou, mediante Resolución de data 11 de decembro de 2018 e, en execución da Sentenza 202/2016 do Xulgado Contencioso-Administrativo núm.2 de Pontevedra, o proceso selectivo para a cobertura dunha praza vacante de sarxento da OEP de 2010, que a continuación se sinalan: — Grupo segundo o artigo 76 do Texto refundido da Lei do estatuto básico do empregado público: C. Subgrupo C1. Clasificación: Escala de Administración Especial, subescala servizos especiais clase servizo extinción de incendios, Número de vacantes: 1. Denominación: Sarxento. O sistema de selección dos aspirantes será o de concurso-oposición restrinxido mediante o procedemento de promoción interna, consonte o disposto nas bases específicas que rexen a convocatoria.2.- A Xunta de Goberno Local do Concello de Pontevedra, na sesión que tivo lugar o 10/12/2018 prestou aprobación ás bases reguladoras da convocatoria do proceso selectivo para a cobertura dunha praza vacante de sarxento do Servizo de Extinción de Incendios do Concello de Pontevedra, incluída na OEP de 2010, en execución da Sentenza 202/2016 do Xulgado Contencioso-Administrativo núm.2 de Pontevedra. O devandito proceso selectivo réxense polas bases xerais e específicas reguladoras aprobadas pola Xunta de Goberno Local do Concello de Pontevedra na sesión que tivo lugar o 10/12/2018, cuxo teor literal se transcribe a continuaci ón: As presentes bases xerais rexerán os procesos selectivos que se convoquen para cubrir determinadas prazas vacantes de funcionarios de carreira, rexéndose, ademais polas bases específicas que para cada convocatoria se aproben. A provisión en propiedade de determinadas prazas de funcionarios de carreira vacantes no cadro de persoal do Concello de Pontevedra do ano 2010, incluídas na oferta de emprego público do ano 2010 publicada no Boletín Oficial da Provincia núm 4 do 07/01/2011, son as seguintes: — Grupo segundo o artigo 76 da Lei 7/2007: C. Subgrupo C1. Clasificación: Escala de Administración Especial, subescala servizos especiais clase servizo extinción de incendios, Número de vacantes: 1. Denominación: Sarxento. O sistema de selección dos aspirantes será o de oposición ou concurso-oposición, segundo se dispoña nas bases específicas que rexan a convocatoria. As presentes bases publicaranse no Boletín Oficial da Provincia. Así mesmo publicarase anuncio da convocatoria no Diario Oficial de Galicia e no Boletín Oficial do Estado. Todo elo, sen prexuízo da súa publicación complementaria na páxina web do Concello de Pontevedra mediante a inserción dun enlace ás devanditas publicacións nos diferentes boletíns oficiais. De conformidade co seu carácter de actos de tramite cualificados, as resolucións aprobatorias das bases e da convocatoria poderán ser impugnadas mediante a interposición dos recursos procedentes segundo a lexislación procedemental común e a reguladora da xurisdición contencioso-administrativa. Para seren admitidos á realización das probas selectivas, de conformidade co establecido no artigo 56 do Texto refundido da Lei do estatuto básico do empregado público, os aspirantes deberán reunir os seguintes requisitos, ademais dos que se establezan nas bases específicas aprobadas para cada unha das prazas convocadas. Todos os requisitos anteriores deberán terse no momento de rematar o prazo de admisión de solicitudes e conservarse, cando menos, ata a data do nomeamento. Será nulo o nomeamento como funcionario ou funcionaria daqueles aspirantes que estean incursos en causas de incapacidade recollidas na normativa vixente. Cando o sistema de selección sexa o de concurso-oposición, os aspirantes deberán presentar, xunto coa solicitude e, en todo caso antes da finalización do prazo de presentación de instancias, a documentación acreditativa dos méritos que aleguen de entre os establecidos no correspondente baremo, a través de copia da documentación. Para a xustificación dos méritos o aspirante que deba achegar documentación procedente doutros organismos oficiais que non lla facilitasen antes da finalización do prazo de presentación de instancias, deberá achegar no devandito prazo a correspondente copia da solicitude, xunto cunha declaración comprometéndose a presentala nos dous días seguintes a aquel no que lle fose expedida. En todo caso, non procederá a súa valoración senón fose achegada antes da data de celebración da sesión de valoración do concurso. O tribunal poderá solicitar que se complete ou aclare a documentación presentada para xustificar os méritos alegados, pero non pedir nova documentación para acreditar méritos só alegados e sen xustificación nos termos establecidos nos dous parágrafos anteriores. Como excepción, se o mérito que se alega é ter prestados servizos no Concello de Pontevedra, bastará con facelo constar na solicitude indicando a data ou datas de inicio e finalización dos servizos ao Concello e o departamento, servizo ou unidade en que se prestaron. No caso contrario deberase achegar a correspondente certificación dos servizos prestados por parte do aspirante. A presentación das solicitudes poderá facerse a través do rexistro electrónico do Concello de Pontevedra seguindo as indicacións do procedemento 189 do catálogo de procedementos (http://sede.pontevedra. gal/public/catalog/catalog-index. xhtml), no rexistro xeral de documentos do Concello, ou en calquera das formas establecidas no art.16.4 da Lei 39/2015, de 1 de outubro, de procedemento administrativo común das administracións públicas. Os aspirantes que non presenten as solicitudes a través da sede electrónica do Concello de Pontevedra ou directamente no rexistro xeral do Concello deberán comunicalo por telegrama, fax (886212843), ou outro medio no mesmo día da súa presentación. As instancias dirixiranse ao Excmo. Sr. Alcalde do Excmo. Concello de Pontevedra e presentaranse no prazo dos 20 días naturais a partir do seguinte a aquel en que apareza o anuncio da convocatoria no Boletín Oficial do Estado. A instancia conterá, polo menos, os datos persoais do solicitante, co seu enderezo e a denominación da praza convocada a que opta, achegando unha copia do DNI e xustificación do pagamento dos dereitos de exame. Os aspirantes que desexen que se lles teña en conta a non obrigatoriedade da proba de galego deberán achegar a acreditación do nivel Celga correspondente (ou equivalente), xunto coa solicitude de participación. Ademais na solicitude deberase elixir a lingua (galego ou castelán) en que queren que se lles plantexen os exercicios. Se non se sinala nada entenderase que a lingua elixida é a galega. Por motivos de operatividade, unha vez escollido un idioma non se permite a súa modificación. Cando o sistema de selección sexa o de concurso-oposición, ademais do establecido no parágrafo anterior, haberá que estar ao disposto na base cuarta. Poderanse facilitar modelos normalizados das devanditas solicitudes. Os aspirantes que acheguen as solicitudes de participación e demais documentación preceptiva a través da Sede electrónica do Concello, ao xuntar a documentación requirida en cada caso polas bases reguladoras dos diferentes procesos selectivos, deberán identificar os diferentes documentos que xuntan nomeando os correspondentes pdf que achegan (DNI, xustificante aboamento taxa, diferentes documentos integrantes do currículum vitae, etc) para a súa identificación por parte do Servizo receptor da devandita documentación. As solicitudes que se presenten a través da oficina de correos deberán entregarse en sobre aberto para seren seladas e datadas antes de seren certificadas. As solicitudes subscritas por españois no estranxeiro poderán cursarse, no prazo sinalado, a través das representacións diplomáticas ou consulares españolas correspondentes, que a remitirán seguidamente ao organismo competente. Aqueles aspirantes que estean en situación de discapacidade e soliciten adaptación de tempo e medios para a realización das probas da fase de oposición, deberán achegar xunto coa documentación mencionada, a seguinte: Os aspirantes quedan vencellados aos datos que fagan constar na súa solicitude, se ben os erros de feito que poidan advertirse poderán corrixirse ou repararse en calquera momento ben de oficio ben a instancia de parte. Na solicitude deberá facerse constar expresamente a quenda pola que se presenta o aspirante cando se convoque conxuntamente (libre, promoción interna) A non presentación da solicitude en tempo e forma suporá a exclusión do aspirante. Será requisito necesario para participar nas probas selectivas convocadas o aboamento dos dereitos de exame de conformidade co establecido na base terceira. Para isto, os aspirante deberán autoliquidar a taxa por dereitos de exame a través da sede electrónica do Concello de Pontevedra (sede. pontevedra. gal) e facela efectiva en calquera das entidades bancarias que se indican no documento de autoliquidación ou mediante o pagamento electrónico que se habilite na sede electrónica para esta finalidade cuxas instruccións estarán a disposición dos interesados no correspondente procedemento No xustificante de aboamento, que se deberá achegar á solicitude de participación no correspondente proceso selectivo, deberase facer constar o nome e apelidos do aspirante así como a praza a que opta. As cantidades a a boar en concepto de dereitos de exame, en función da praza á que opte o aspirante, son as seguintes: Os dereitos de exame seranlles reintegrados, a petición dos interesados, aos aspirantes que fosen excluídos definitivamente da listaxe de admitidos. En ningún caso a mera presentación e o pagamento dos dereitos de exame suporá substituír o trámite de presentación en tempo e forma da solicitude. Rematado o prazo de presentación de instancias, o concelleiro con competencias na materia resolverá aprobando a lista provisional de aspirantes admitidos e excluídos cos motivos da exclusión, así como a designación do tribunal cualificador. A resolución publicarase no BOP, no taboleiro de edictos da corporación e, de forma complementaria, na Sede Electrónica do Concello de Pontevedra (sede. pontevedra. gal), concedéndose un prazo de 10 días, contados a partir do seguinte ao da publicación da resolución no BOP, para poder emendar, de ser o caso, o defecto que motivou a exclusión, así como para promover a recusación dos membros dos tribunais. A publicación de dita resolución no BOP será determinante para efectos de posibles impugnacións e recursos, de conformidade coa lexislación vixente. A lista provisional elevarase a definitiva transcorrido o prazo de reclamacións se non as houbera. No suposto de que se produzan reclamacións deberá ditarse nova resolución estimándoas ou desestimándoas. A resolución pola que se fixa definitivamente a lista de admitidos e excluídos publicarase no BOP, no taboleiro de edictos do Concello e, de forma complementaria, na Sede Electrónica do Concello de Pontevedra (sede. pontevedra. gal), así como a resolución das solicitudes de abstención ou recusación e a hora, lugar e data en que se constituirá o tribunal e darán comezo as probas do correspondente proceso selectivo. O feito de figurar incluído na relación de admitidos non prexulga que se lles recoñeza aos interesados a posesión dos requisitos esixidos no procedemento selectivo convocado, os cales deberán ser xustificados documentalmente no suposto de que os aspirantes admitidos superen as probas selectivas. O tribunal cualificador das probas selectivas estará formado por cinco membros: un presidente, un secretario e tres vogais e quedará integrado polas persoas que designe o Concelleiro con competencias na materia, publicándose a súa composición consonte o disposto na base sétima, coa lista provisional de admitidos e excluídos a cada proceso selectivo. O tribunal quedará integrado, ademais, polos respectivos suplentes que serán designados xunto cos titulares. A pertenza aos órganos de selección será sempre a título individual, non pudendo ostentarse en representación nin por conta de ninguén. A composición dos tribunais será predominantemente técnica e os seus membros deberán posuír titulación ou especialización igual ou superior á esixida para o acceso ás prazas convocadas. Non poderá formar parte do tribunal cualificador o persoal de elección ou de designación política, os funcionarios interinos e o persoal eventual e aquelas persoas que nos cinco anos anteriores á publicación da convocatoria tivesen realizado tarefas de preparación de aspirantes a probas selectivas ou tivesen colaborado durante ese período con centros de preparación de opositores. Os membros do tribunal deberán absterse de intervir, notificándollo ao órgano que os designe, cando concorran neles circunstancias das previstas na lexislación vixente reguladora do réxime xurídico do sector público, así como cando realizasen tarefas de preparación de aspirantes a probas selectivas de acceso nos cinco anos inmediatamente anteriores á publicación desta convocatoria, consonte o disposto no artigo 13.2º do Real decreto 364/1995, do 10 de marzo, do regulamento xeral de ingreso. Así mesmo, os interesados poderán recusar aos membros do tribunal cando, ao seu xuízo, concorra neles algunha das circunstancias previstas na lexislación vixente reguladora do réxime xurídico do sector público e do procedemento administrativo común. Todos os membros do tribunal terán voz e voto. O tribunal non poderá constituírse nin actuar sen a asistencia do Presidente e do Secretario ou, no seu caso, quen lles substitúan, e da metade, polo menos, dos seus membros. O tribunal, por medio do seu Presidente, poderá dispor a incorporación aos seus traballos de asesores especialistas para as probas cos labores que estime pertinentes, limitándose estes a prestar colaboración é as súas especialidades técnicas. Así mesmo o tribunal poderá valerse de persoal auxiliar durante o desenvolvemento material dos exercicios. O tribunal queda autorizado para resolver cantas dúbidas poidan exporse e para adoptar os acordos que garantan a boa orde da convocatoria, en todo o non previsto polas presentes bases e normativa aplicable. Os acordos do tribunal só poderán ser impugnados polos interesados nos supostos e na forma establecida na lexislación vixente reguladora do procedemento administrativo común e do réxime xurídico do sector público. As resolucións do tribunal cualificador vinculan á Administración, sen prexuízo de que esta, no seu caso, poida proceder á súa revisión, conforme ao previsto na lexislación vixente reguladora do procedemento administrativo común e do réxime xurídico do sector público. Contra as resolucións e actos do tribunal e os seus actos de trámite cualificados poderá interporse recurso ante a autoridade que nomee ao seu Presidente. Aos membros ou asesores do tribunal que concorran ás súas sesións, aboaránselles indemnizacións por asistencia e, cando cumpra, por dietas e gastos de viaxe, nas contías establecidas na lexislación vixente no momento dos devengos. As indemnizacións dos asesores, salvo disposición en contrario, serán as establecidas para os vogais. O tribunal adaptará o tempo e os medios de realización dos exercicios dos aspirantes discapacitados, de forma que se garanta a igualdade de oportunidades cos demais participantes, nos termos establecidos na normativa vixente. Os procedementos de selección, en fase de oposición, consistirán en probas de coñecementos xerais ou específicos teóricos e prácticos, pudendo consistir en test, probas desenvolvemento por escrito, traballos manuais, etc, segundo a natureza e funcións dos postos de traballo que vaian desenvolver de acordo coas bases específicas. Na fase de concurso comprobaranse e cualificaranse os méritos alegados polos aspirantes. Os exercicios que deberán realizar os aspirantes en cada proceso selectivo e os méritos a ter en conta, de ser o caso, na fase de concurso, determínanse e descríbense nas bases específicas. A data, a hora e o lugar na que deba constituírse cada tribunal, así como o día, hora e lugar para o comezo do primeiro exercicio das probas selectivas convocadas e, de ser o caso, para a cualificación dos méritos alegados, anterior a fase de oposición, anunciarase no BOP, no taboleiro de edictos da corporación e, de forma complementaria, na Sede Electrónica do Concello de Pontevedra (sede. pontevedra. gal), xunto coa resolución aprobatoria da lista definitiva de admitidos e excluídos segundo se sinala na base sétima. A publicación dos sucesivos anuncios de realización dos restantes exercicios e dos resultados destes efectuarase polo tribunal no taboleiro de edictos da corporación con 24 horas de antelación cando menos a tal realización. Así mesmo, publicarase, de forma complementaria, na Sede Electrónica do Concello de Pontevedra (sede. pontevedra. gal). Os aspirantes serán convocados para cada exercicio en chamamento único; perderán o seu dereito os opositores que non comparezan cando se realice. Os aspirantes deberán presentarse para a realización de cada exercicio provistos do DNI ou documento fidedigno acreditativo da súa identidade, a xuízo do tribunal, así como dos medios materiais adecuados e necesarios para a práctica dos exercicios. Nos concursos-oposicións comezarase pola fase de concurso. O tribunal deberá reunirse antes do primeiro exercicio da oposición para proceder á valoración e cualificación dos méritos achegados e xustificados polo aspirante. A cualificación da fase de concurso deberá publicarse no taboleiro de edictos da Casa do Concello antes do inicio do primeiro exercicio da oposición e, de forma complementaria, na Sede Electrónica do Concello de Pontevedra (sede. pontevedra. gal). As prazas convocadas reservadas para a súa provisión mediante o sistema de promoción interna acumularanse ás prazas convocadas pola quenda de oposición libre no suposto de non provistarse por aquel procedemento, salvo no caso de convocatorias independentes de promoción interna En calquera momento o tribunal poderá requirir aos opositores para que acrediten a súa identidade. A orde de actuación dos opositores iniciarase alfabeticamente polo primeiro da letra M, de conformidade co establecido na resolución da Consellería de Presidencia, Administracións Públicas e Xustiza do 26 de xaneiro de 2010, pola que se publica o resultado do sorteo realizado segundo o disposto na Resolución da Consellería de Presidencia, Administracións Públicas e Xustiza do 19 de xaneiro de 2010 (DOG nº 14, do 22 de xaneiro), ao tratarse dunha convocatoria correspondente a oferta de emprego do ano 2010. No caso de que participen persoas con discapacidade que con arranxo ao disposto na base 5ª solicitasen na instancia de participación as adaptacións de tempo e medios, será o órgano de selección o que determine o contido e alcance das adaptacións solicitadas. Para a concesión ou denegación das solicitudes de adaptación, terase en conta que as mesmas non deberán desvirtuar o contido do exercicio, nin implicar a redución nin menoscabo do nivel de suficiencia esixible para superar o proceso selectivo. Para a adaptación de tempos estarase a Orde PRE/1822/2006, do 9 de xuño pola que se establecen criterios xerais para adaptación de tempos adicionais nos procesos selectivos para o acceso ao emprego público de persoas con discapacidade e normativa de concordante aplicación. Os órganos de selección poderán requirir informe e, de ser o caso, colaboración dos órganos técnicos competentes da administración laboral ou sanitaria da Xunta de Galicia. Se en calquera momento do proceso selectivo chegara a coñecemento do tribunal que algún dos aspirantes non posúe a totalidade dos requisitos esixidos na respectiva convocatoria, logo da audiencia do interesado, deberá propor ao Concelleiro competente na materia a súa exclusión indicando as inexactitudes ou falsidades observadas para os efectos procedentes. Concluído cada un dos exercicios da oposición correspondente o tribunal fará pública, no taboleiro de edictos do Concello e, de forma complementaria, na Sede Electrónica do Concello de Pontevedra (sede. pontevedra. gal), a relación de aspirantes que o superasen coa indicación da puntuación obtida. Os opositores non incluídos na lista terán a consideración de non aptos. Os exercicios celebraranse a porta pechada sen outra asistencia que os membros do tribunal, os colaboradores designados por este e os opositores, agás a lectura polos opositores dos exercicios escritos, cando así estea establecido nas bases específicas de cada proceso selectivo ou, chegado o caso, cando o acorde o tribunal, que se realizarán en sesión pública. Neste caso, o aspirante que non acuda á lectura pública será declarado non apto e polo tanto eliminado do proceso selectivo. O tribunal disporá os medios que estime oportunos para garantir o anonimato dos aspirantes na realización dos exercicios, salvo en aqueles que pola súa natureza non sexa posible a realizar de forma anónima. Nos casos dos exercicios nos que deba garantirse o anonimato segundo as bases específicas reguladoras de cada procedemento, os aspirantes non poderán realizar ningunha sinal identificativa nas follas utilizadas para a súa realización. De non observar esta regra serán automaticamente eliminados do correspondente proceso selectivo, sen que se proceda nin sequera á corrección do exercicio. Esta circunstancia acordarase polo tribunal cualificador e anunciarase xunto coas cualificacións do exercicio correspondente. Dende a total terminación dun exercicio ou proba ata o comezo do seguinte deberá transcorrer un prazo mínimo de 48 horas e un máximo de 40 días naturais. Contra os acordos do tribunal poderá interpoñerse o recurso procedente ante o órgano competente de conformidade co previsto na Lei de réxime xurídico das administracións públicas e de procedemento administrativo común. Cada un dos exercicios dos procesos selectivos puntuaranse de conformidade co sinalado nas bases específicas correspondentes a cada proceso selectivo. Na fase de concurso dos concursos-oposicións comprobaranse e cualificaranse os méritos alegados polos aspirantes, os cales deben estar xustificados con copia da documentación acreditativa dos mesmos. Nesta fase valoraranse os méritos específicos adecuados ás características de cada praza entre os que están: Así mesmo, na valoración dos méritos terase en conta o disposto no Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. Na fase de concurso só se valorarán e cualificarán os méritos alegados e xustificados que figuren incluídos nas bases específicas de cada proceso selectivo puntuándose de conformidade co baremo sinalado nestas. A cualificación dos mérito s na fase de concurso será previa á fase de oposición, e as puntuacións outorgadas publicaranse no taboleiro de edictos da Casa do Concello e, de forma complementaria, na Sede Electrónica do Concello de Pontevedra (sede. pontevedra. gal), antes do comezo do primeiro exercicio da fase de oposición. A puntuación obtida na fase de concurso non terá carácter eliminatorio, e non poderá terse en conta para superar os exercicios da fase de oposición.14ª Cualificación final e relación de aprobados. Á cualificación obtida polos aspirantes resultante da suma das puntuacións outorgadas nos distintos exercicios obrigatorios e eliminatorios, sumaráselle a que corresponda aos exercicios obrigatorios non eliminatorios e, no seu caso, a puntuación outorgada na fase de concurso, obténdose así a puntuación final. Determinada a cualificación final dos aspirantes o tribunal fará pública a relación de aprobados por orde de puntuación no taboleiro de edictos da Casa do Concello e, de forma complementaria, na Sede Electrónica do Concello de Pontevedra (sede. pontevedra. gal). O tribunal en ningún caso poderá aprobar nin declarar que superaron as probas selectivas un número superior de aspirantes ao das prazas convocadas en cada proceso selectivo. Calquera proposta de aprobados que contraveña o establecido anteriormente será nula de pleno dereito. Non obstante, o tribunal ao cualificar cada un dos exercicios non terá en conta a limitación anterior, a cal só se terá en conta para formularlle ao Concelleiro competente na materia a proposta coa relación de aprobados na que só se incluirán aqueles aspirantes que obtivesen maior puntuación final, os cales nunca poderán superar o número de prazas convocadas en cada proceso selectivo. A proposta do tribunal terá carácter vinculante. No suposto de empate nas puntuacións finais de dous ou máis aspirantes, este resolverase te­ndo en conta a maior puntuación obtida no primeiro exercicio e se isto non fose abondo, pola puntuación obtida nos sucesivos exercicios ata que o empate se resolva. De persistir o empate este resolverase mediante sorteo, cuxa realización se anunciará, para a posible presencia dos aspirantes afectados, sinalando o lugar, día e hora da súa celebración, mediante anuncio publicado, cunha antelación mínima de 48 horas, no taboleiro de anuncios do Concello sito na rúa Michelena 30 (baixo) e, de forma complementaria, na Sede Electrónica do Concello de Pontevedra (sede. pontevedra. gal). Esta forma de desempate non será aplicable aos procedementos selectivos polo sistema de promoción interna que se rexerán polo establecido na base 15. A promoción interna consiste no ascenso desde corpos ou escalas dun subgrupo de titulación a outro do inmediato superior, ou grupo de clasificación profesional no suposto de que este non teña subgrupo, sempre que se trate de prazas de contido similar e se faga constar nas bases específicas mediante a superación de pr obas determinadas establecidas para o efecto. A promoción r ealizarase de conformidade co establecido nas presentes bases e nas específicas correspondentes a cada proceso selectivo e demais da normativa que resulte de aplicación, cuxa convocatoria se realizará de forma independente ou conxuntamente coas de quenda libre segundo establezan as bases específicas do correspondente proceso selectivo. A puntuación outorgada na fase de concurso por cada apartado determinarase nas bases específicas da convocatoria. A puntuación total da fase de concurso non poderá ser superior ao 40% da puntuación total do proceso selectivo. A suma das puntuacións obtidas na fase de concurso e na oposición determinará a orde da relación de aprobados sen prexuízo do que determine a lexislación específica para cada tipo de proceso. No caso de empate, este resolverase a favor do aspirante que conte con maior puntuación na fase de oposición; de persistir, o de maior antigüidade e por último o de maior idade. A relación de aprobados, publicada no taboleiro de edictos da Casa do Concello e, de forma complementaria, na Sede Electrónica do Concello de Pontevedra (sede. pontevedra. gal), conterá unha advertencia recordándolles aos opositores propostos que deberán presentar a documentación sinalada nas bases para xustificar que cumpren os requisitos esixidos para o ingreso na función pública local e para a praza convocada. Os aspirantes propostos achegarán dentro do prazo de 20 días naturais, contados desde a publicación da relación de aprobados, copia dos documentos acreditativos de capacidade e requisitos esixidos na convocatoria: Ante a imposibilidade, debidamente xustificada, de pre­sentar os documentos esixidos os aspirantes poderán acre­di­tar que reúnen as condicións esixidas mediante calquera outro medio de proba ad­mitido en dere­ito. Quen non presentase a documentación esixida dentro do prazo fixado, agás causa de for­za maior, non poderá ser nom­eado funcionario de carreira nin tampouco se do exame da documentación se de­ducise que carece dalgún dos requisitos esixidos. Os aspirantes propostos que tivesen a condición de funcionarios públicos estarán exentos de xustificar as condicións e requisitos xa acreditados para obter o seu anterior nomeamento debendo presentar soamente unha certificación acreditativa da súa condición de funcionarios e demais circunstancias que consten no seu expediente persoal e a xustificación dos requisitos específicos esixidos para o acceso. Se dentro do prazo indicado as aspirantes propostos non presentasen a documentación ou non reunisen os requisitos esixidos, non poderán ser nomeados, sen prexuízo das responsabilidades en que poidan incorrer por falsidade. Os aspi­rantes propostos, que en ningún caso poderán exceder do número das prazas convocadas, que superadas todas as probas selec­tivas da oposición sexan nomeados funcionarios en prácticas deberán superar un curso selecti­vo de formación teórico-práctico na Academia Gale­ga de Seguri­dade cando exista esta posibilidade ou o establecido pola Administración Municipal. A duración deste curso de formación teórico-práctico será determinada pola Dirección da Academia Galega de Seguridade ou polo concello. Os que non superen este curso en dúas convocatorias consecutivas, como máximo, decaerán nos posibles dereitos que foren consecuencia de aprobar todos as probas selectivas da oposición. Así mesmo as prácticas realizaranse no servizo municipal de Extinción de Incendios durante o período que determine a Alcaldía, antes ou logo da realización do curso de formación teórico-práctico. A duración e data para a realización das prácticas determinarase en función das necesidades do servizo do Corpo de Bombeiros e da programación da Academia Galega de Seguridade. Concluído o proceso selectivo, os aspirantes propostos, que en ningún caso poderán exceder o número das prazas convocadas, serán nomeados funcionarios de carreira polo Concelleiro competente na materia unha vez xustificado documentalmente o cumprimento dos requisitos esixidos para o ingreso. Os nomeamentos efectuados publi caranse no Diario Oficial de Galicia sen prexuízo da súa toma de posesión unha vez practicada a notificación persoal do nomeamento. A toma de posesión efectuarase dentro do prazo máximo de un mes, contado dende o día seguinte á notificación do nomeamento; previamente deberán prometer ou xurar o cargo na forma establecida no Real decreto 707/1979, do 5 de abril. De non tomar posesión no prazo indicado os nomeados quedarán na situación de cesantes, a non ser que presenten causa xustificada que deberá ser alegada e aceptada. Os funcionarios municipais que sexan nomeados para a provisión dunha praza inmediatamente superior polo sistema de promoción interna deberán tomar posesión da mesma no prazo de dez días contados dende o día seguinte á notificación do nomeamento. Por dilixencia, farase constar na toma de posesión a manifestación do interesado de non vir desenvolvendo ningún posto ou actividade no sector público e que non realiza actividade privada incompatible ou suxeita a recoñecemento de compatibilidade, así como de non atoparse percibindo pensión de xubilación, retiro e orfandade por dereitos pasivos ou por calquera réxime da Seguridade Social, público e obrigatorio. De estar a desenvolver unha actividade incompatible coa nova, terá que optar por unha delas dentro do prazo de toma de posesión. As bases xerais e específicas desta convocatoria vinculan a Administración municipal, aos tribunais cualificadores e aos aspirantes que participen nos procesos selectivos convocados. Os tribunais de cada proceso selectivo quedan facultados para a interpretación das bases da convocatoria, así como para resolver cantas dúbidas e incidencias presente a súa aplicación; para estes efectos poderá adoptar os acordos necesarios procurando a boa orde e desenvolvemento do proceso selectivo. A realización das probas selectivas axustarase ao establecido nas presentes bases, así como ao disposto na Lei 7/1985, de 2 de abril, reguladora de bases de réxime local; Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto básico do empregado público; Real Decreto Lexislativo 781/1986, de 18 de abril, texto refundido de disposicións legais vixentes en materia de réxime local; Real Decreto 896/1991, de 7 de xuño, polo que se establecen las regras básicas e os programas mínimos a que debe axustarse o procedemento de selección dos funcionarios da Administración Local; a Lei 2/2015, de 29 de abril, do emprego público de Galicia; Decreto 95/1991, do 20 de marzo, polo que se aproba o Regulamento de selección de persoal ó servizo da Administración autonómica de Galicia; o Real Decreto 364/1995, de 10 de marzo, polo que se aproba o regulamento xeral de ingreso do persoal ao servizo da administración xeral do estado e de provisión de postos de traballo e promoción profesional dos funcionarios civís da administración xeral do estado; e demais disposicións que resulten de aplicación. As bases xerais e específicas da convocatoria e cantos actos administrativos deriven das mesmas e das actuacións dos tribunais poderán ser impugnadas nos casos e na forma establecidos pola Lexislación vixente reguladora do réxime xurídico do sector público e do procedemento administrativo común, a Lexislación reguladora das bases do réxime local, así como na Lexislación reguladora da xurisdición contencioso-administrativa, segundo corresponda. Así mesmo a Administración municipal poderá, de ser o caso, proceder á revisión das resolucións dos tribunais de conformidade co previsto na Lexislación vixente reguladora do réxime xurídico do sector público e do procedemento administrativo común. Cos opositores que superen todas ou algunha das probas dos procesos selectivos polo sistema de promoción interna poderase crear unha lista única de substitucións por oposición-promoción interna para habilitacións dos seus integrantes para o desenvolvemento de funcións de superior categoría propias dos postos que se atopen circunstancialmente vacantes, nos casos de urxente e inaprazable necesidade ou naqueles outros casos accidentais que o demandaran xustificadamente por non estar desempeñados efectivamente polos seus titulares. Convócase unha (1) praza de sarxento da escala de escala de administración especial, subescala servizos especiais, clase servizo de extinción de incendios, encadradas no grupo C, subgrupo C1, dotada coas retribucións básicas correspondentes ao seu grupo de titulación e ás retribucións complementarias correspondentes ao posto ao que se adscriba a praza. Figura incluída dentro do réxime de dedicación exclusiva. Establécese como sistema de selección o de concurso-oposición restrinxido mediante o procedemento de promoción interna. Ademais das condicións xerais sinaladas na base terceira das bases xerais os aspirantes deberán estar en posesión do título de bacharel, técnico, ou equivalente ou estar en condicións de obtelo na data de terminación do prazo de presentación de instancias, así como estar en posesión do permiso de conducir da clase B. Ademais do requisito da titulación sinalado no parágrafo anterior os aspirantes deberán ter o día de finalización do prazo de presentación de instancias, ademais da titulación esixida, a condición de funcionario de carreira do Concello de Pontevedra e unha antigüidade de, a lo menos, dous anos de servizos como funcionario na categoría de cabo do servizo de extinción de incendios da subescala de servizos especiais, da escala de administración especial (Grupo C, subgrupo C2) ou de dous anos de servizos como funcionario na categoría de bombeiro ou bombeiro-condutor do servizo de extinción de incendios da subescala de servizos especiais, da escala de administración especial (Grupo C, subgrupo C2). Valoraranse os seguintes méritos alegados e xustificados polos aspirantes na quenda de promoción interna: Valoraranse outras titulacións académicas distintas da esixida como requisito para o acceso á praza convocada e de acordo co seguinte baremo: A cualificación máxima por formación académica non poderá superar, en ningún caso, 1 punto, e non se valorarán aquelas titulacións que fosen requisito para acceder á superior. Só se valorarán os cursos de formación e perfeccionamento que versen sobre materias relacionadas directamente coas funcións propias do posto convocado, incluídos os cursos sobre coñecemento do idioma galego, sempre que os cursos fosen impartidos por unha administración pública, por un centro oficial de formación ou por institución homologada para impartir formación profesional continua e de acordo co seguinte baremo: As puntuacións asignadas incrementaranse nun 50% cando se acredite a superación do curso ou a asistencia con aproveitamento. A puntuación máxima polo apartado de formación profesional non poderá ser superior a 6 puntos. A experiencia profesional acreditada puntuarase de acordo co seguinte baremo: A cualificación máxima polo apartado de experiencia profesional non poderá superar, en ningún caso: 7,40 puntos. Os servizos prestados acreditaranse mediante certificación do órgano de xestión da Administración pública competente e os prestados na empresa privada con copia do contrato laboral ou certificación da vida laboral expedida pola Tesourería da Seguridade Social, acompañada de certificación acreditativa da categoría profesional expedida pola empresa. Como excepción, se o mérito que se alega é ter prestados servizos no Concello de Pontevedra, bastará con facelo constar na solicitude indicando a data ou datas de inicio e finalización dos servizos ao concello e o departamento, servizo ou unidade en que se prestaron consonte ao establecido na base cuarta das xerais. O exercicio de dereitos de conciliaci ón puntuarase de acordo co seguinte baremo: Non se computarán os períodos inferiores a quince días naturais. A cualificación máxima polo apartado de exercicio de dereitos de conciliación non poderá superar, en ningún caso: 1,6 puntos. O exercicio destes dereitos acreditarase mediante certificación orixinal do órgano de xestión da Administración pública competente e os prestados na empresa privada con certificación acreditativa de haber desfrutado destes dereitos, con indicación das datas de inicio e fin, no seu caso, de tal desfrute. Como excepción, se estes dereitos se outorgaron polo Concello de Pontevedra e así lle constan bastara con facelo constar na solicitude de participación indicando a data ou datas de inicio e finalización do exercicio de tales dereitos de ser o caso. a) PRIMEIRO EXERCICIO ESCRITO, OBRIGATORIO E ELIMINATORIO. Consistirá en contestar por escrito a un cuestionario, tipo test, de 30 preguntas con respostas alternativas baseadas no contido do programa establecido na base oitava, durante un período de 30 minutos e determinado polo tribunal inmediatamente antes do inicio deste exercicio. O tribunal disporá os medios que estime oportunos para garantir o anonimato dos aspirantes na realización do exercicio. Este exercicio cualificarase de cero (0) a vinte (20) puntos sendo necesario para superalo obter un mínimo de dez (10) puntos que equivale a quince (15) preguntas acertadas. Neste exercicio cada resposta incorrecta penalizará a metade da puntuación de cada pregunta acertada, non puntuándose as non contestadas. b) SEGUNDO EXERCICIO PRÁCTICO, OBRIGATORIO E ELIMINATORIO, que consistirá no desenvolvemento dun ou varios supostos prácticos, determinado polo tribunal inmediatamente antes do inicio deste exercicio e durante un período de tres (3) horas, en relación coas materias contidas no temario establecido na base oitava e relacionado coas funcións do posto. Este exercicio cualificarase entre cero (0) e vinte (20) puntos, sendo necesario obter un mínimo de dez (10) puntos para aprobar este exame. O tribunal disporá os medios que estime oportunos para garantir o anonimato dos aspirantes na realización do exercicio,. Os aspirantes que superasen as probas selectivas da oposición serán nomeados funcionarios en prácticas e deberán superar un curso selectivo de formación teórico-práctico na Academia Galega de Seguridade e/ou o establecido pola propia Administración Municipal. A duración deste curso de formación teórico-práctico será determinada pola Dirección da Academia Galega de Seguridade ou polo Concello. Os que non superen este curso en dúas convocatorias consecutivas, como máximo, decaerán nos posibles dereitos que foren consecuencia de aprobar todos as probas selectivas da oposición. As prácticas realizaranse no servizo municipal de Extinción de Incendios durante o período que determine a Alcaldía, antes ou logo da realización do curso de formación teórico-práctico na Academia Galega de Seguridade. A duración e data para a realización das prácticas determinarase en función das necesidades do servizo do Corpo de Bombeiros e da programación da Academia Galega de Seguridade.1. O Concello e as súas competencias.2. A organización política do Concello: o Alcalde, a Xunta de Goberno Local e o Pleno.3. Prevención de riscos laborais. Aspectos fundamentais.4. Dereitos e deberes dos funcionarios locais.5.- Fundamentos do lume: lume e combustión. Triangulo e tetraedro do lume. Tipos de combustión. Rango de inflamabilidade. Propagación e clasificación dos lumes.6.- Mecanismos de extinción de incendios. Axentes extintores, sólidos, líquidos e gasosos, características e campo de aplicación. Aparatos extintores de incendios. Fixos e portátiles, definición, clasificación e identificación. Mantemento. Normativa aplicable.7.- As materias perigosas: conceptos básicos e a súa clasificación. Métodos xerais de identificación das mercancías perigosas. Número ONU. Número de perigro. Etiquetas de perigo. Obtención de información a partires das fichas de intervención ante accidentes MM. PP.8.- Hidrostática. Presión hidrostática. Equilibrio de un fluído no campo gravitatorio. Principio de Pascal, prensa hidráulica. Medida da presión. Presión absoluta e relativa. Principio de Arquímedes. Centro de presións: estabilidade en flotación e somerxidos.9.- Propagación do lume na edificación. Elementos construtivos e a propagación do lume: fachadas, caixas de escaleiras, condutos de instalacións de aire acondicionado, condutos verticais de instalacións, falsos teitos. Sistemas de selado. Flash Over: Concepto, características, tipos, condicións para que se produza, causas e efectos.10.- Instalacións eléctricas de baixa tensión nos edificios: xeneralidades, sistemas de distribución para uso en vivendas, comercial, oficinas, público, industria e garaxe. Instalacións comúns e privativas segundo normativa. Redes de protección a terra. Intervencións de orixe eléctrico, procedemento nas actuacións. Métodos de extinción.11.- Métodos de salvamento. Rescate de vítimas en accidentes de circulación. Material de corte, separación e de elevación, bomba hidráulica e manual. Medidas de seguridade. Técnicas de rescate. Sinalización. Rescate en medios acuáticos. Material e técnicas de rescate en superficie.12.- Sistemas de comunicación en emerxencias: Organización e características. Sistemas PMR: configuración e vantaxes fronte a outros sistemas de acceso publico. Sistemas tetra.13.- Tipos de vehículos dos SEIS (Servizos de Extinción e Salvamento). Normativa aplicable. A condución de vehículos de emerxencia. Prioridades de Paso. Equipamento dos vehículos dos SEIS. Normativa aplicable.14.- Código Técnico de Edificación. Propagación exterior e propagación interior. Evacuación de ocupantes. Apeos e apontoamentos. Elementos que o compoñen. Causas que os provocan. Tipos segundo o elemento estrutural. Precaucións e medidas de seguridade.15.- Regulamento de seguridade contra incendios nos establecementos industriais. Requisitos construtivos dos establecementos industriais segundo a súa configuración, posicionamento e nivel de risco intrínseco. Requisitos das instalacións de protección contra incendios nos establecementos industriais.16.- Explosións Bleve. Definición. Condiciones nas que se produce. Consecuencias previsibles no caso de explosión. Principais produtos perigosos. Medidas preventivas. Definición dos fenómenos Frothover. Boilover e Slopover.17.- Avaliación do risco químico nos casos de emerxencia. Análise da gravidade da emerxencia. Tipos de emerxencia segundo o produto involucrado. Información preliminar. Toma de datos no lugar da emerxencia. Medios a utilizar e eliminación de residuos.18.- O Plan Territorial de Protección Civil da comunidade Galega (PLATERGA). Estrutura do Plan e aspectos principais. O Plan de Emerxencias Municipal do Concello de Pontevedra(PEMU) 19.- O mando. Características do mando. Funcións fundamentais. As responsabilidades e delegacións. A motivación e tipos de motivación. Distribución e organización dos servizos.20.- Primeiros auxilios: Socorrismo, aspectos xerais. Avaliación inicial do paciente. Reanimación cardio-pulmonar. Hemorraxias. Feridas e contusións. Queimaduras. Traumatismos do aparato locomotor, cranial, columna vertebral. O Politraumatizado.” Contra este acordo, que pon fin á vía administrativa, poderá interpoñerse o RECURSO POTESTATIVO DE REPOSICIÓN ante a Xunta de Goberno Local no prazo dun mes a contar dende o día seguinte ó da súa notificación, ó abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante o Xulgado do Contencioso-Adminstrativo de Pontevedra no prazo de dous meses contados dende o día seguinte ó da súa notificación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124-2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, podendo entón os interesados interpoñer recurso contencioso-administrativo, consonte ao establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. Pontevedra, na data de sinatura electrónica. O concelleiro de Persoal, Réxime Interior e Britt Marie Arsu Fandos